Crkva Uspenija Presvete Bogorodice u Livnu
<s>Crkva Uspenja Presvete Bogorodice u opštini Livno je crkva Srpske pravoslavne crkve i pripada eparhiji bihaćko-petrovačkoj.</s><s>Crkva je proglašena za nacionalni spomenik BiH.</s><s>Nacionalni spomenik sastoji se od: crkve, crkvenog dvorišta sa ogradnim zidom, te pokretne imovine koju sačinjavaju:
 Zbirka od 84 ikone:
 Plaštanica, nepoznati domaći slikar, 20. vijek, ulje na platnu, 93,5 x 72 cm, slikana površina: 69 x 48;
 Zbirka predmeta izrađenih od metala
 Sveštenik crkve je protojerej Predrag Crepulja</s>

<s>Lokacija 
Nalazi se u centru grada Livna.</s>

<s>Istorija 
Izgradnja crkve je počela 1859.</s><s>Nakon završetka izgradnje, pravoslavni vjernici su crkvi poklonili: bogoslužbene knjige, ikone, odežde i druge potrebne predmete, a pojedinci su donosili ili naručivali ikone iz Rusije, Jeruzalema, Hilandara i Svete Gore, iz Venecije i primorskih gradova.</s><s>Poklone su novoj crkvi slale crkvene opštine i pojedinci iz Sarajeva, Mostara i drugih bosanskohercegovačkih gradova.</s><s>Na taj način je crkva Uspenija presvete Bogorodice stekla jednu od najbogatijih zbirki ikona u Bosni.</s>

<s>Tokom II svjetskog rata, crkva je opljačkana i djelomično oštećena, a parohijski dom bombardovan.</s><s>Matice, domovnici, crkvena arhiva i biblioteka su uništeni.</s><s>Novi parohijski dom izgrađen je 1968. godine.</s><s>Crkveni toranj je renoviran 1979. godine.</s><s>Avgusta 1991. godine, kosti preko 1.200 srpskih žitelja livanjskog kraja, ubijenih u II svjetskom ratu, izvađene su iz hercegovačkih jama i vrtača i sahranjene u kripti Spomen-kosturnice Svete Marine-Ognjene Marije, sagrađene pored crkve.</s><s>U posljednjem ratu u Bosni, spomen kosturnica je minirana, pokradena, materijalni dokazi o ustaškim zločinima uništeni, a mošti oskrnavljene i razbacane.</s>

<s>Crkva je devastirana i zapaljena na Vidovdan, 28. juna 1992. godine.</s><s>Izgorio je zvonik, a bogatu zbirku umjetničkih i crkvenih dobara, sačuvao je od uništenja župnik livanjski, fra Marko Gelo.</s><s>Sve su to franjevci čuvali u samostanu Gorica i vratili 2000. godine, kada je crkva obnovljena.</s>

<s>Opis 
Crkva je jednobrodna bazilika, sa ulaznom pripratom, naosom i oltarskim prostorom, pravougaone osnove, vanjskih dimenzija 18,90 x 11,50 metara.</s>

<s>Reference</s>

<s>Literatura 
 Ljiljana Ševo - Pravoslavne crkve i manastiri u Bosni i Hercegovini do 1978. godine, Biblioteka Baština, Banja Luka, 2002.</s>

<s>L
Građevine u Livnu‎
Eparhija bihaćko-petrovačka</s>

